4. การประกอบธุรกิจของแต่ละสายผลิตภัณฑ์

4.1 ผลิตภัณฑ์ของบริษัท

  ผลิตภัณฑ์หลักของบริษัทประกอบด้วย เหล็กแผ่นรีดร้อนและผลิตภัณฑ์ต่อเนื่อง
  ซึ่งสามารถแบ่งได้เป็นสายผลิตภัณฑ์ ดังต่อไปนี้

  1) เหล็กแผ่นรีดร้อนชนิดม้วน (Hot Rolled Coil)

  2) เหล็กแผ่นรีดร้อนปรับสภาพผิวชนิดม้วน (Tempered Hot Rolled Coil)

  3) เหล็กแผ่นรีดร้อนล้างผิวและเคลือบน้ำมัน (Hot Rolled Pickled and Oiled
  Product)

  โดยผลิตภัณฑ์เหล่านี้จะมีการนำไปใช้ในอุตสาหกรรมต่อเนื่องต่างๆ ดังต่อไปนี้

+----------------------------------+-----------------------------------+
| ชนิด                              | การนำไปใช้                         |
+----------------------------------+-----------------------------------+
| เหล็กแผ่นรีดร้อนชนิดม้วน               | ท่อเครื่องกล ท่อไฟฟ้า ท่อน้ำ การก่อสร้าง   |
| (Hot Rolled Coil)                | เหล็กตัวซี ห้างที่ใช้ในการก่อสร้าง เสาไฟฟ้า |
|                                  | ถังแก๊ส ท่อสตีมดำ                     |
|                                  | ผลิตภัณฑ                            |
|                                  | ์ที่สามารถต้านทานการกัดกร่อนจากบรรยากาศ |
|                                  | ผลิตเหล็กแผ่นรีดเย็น                   |
+----------------------------------+-----------------------------------+
| เหล็กแผ่นรีดร้อนปรับสภาพผิวชนิดม้วน      | เครื่องมือการเกษตร การก่อสร้างทั่วไป     |
|                                  | แผ่นเหล็กโครงสร้าง                   |
| (Tempered Hot Rolled Coil)       |                                   |
+----------------------------------+-----------------------------------+
| เหล็กแผ่นรีดร้อนล้างผิวและเคลือบน้ำมัน    | คัสซีรถ ล้อรถ คอมเพรสเซอร์ โครงตู้เย็น   |
|                                  | โครงตู้ไมโครเวฟ                     |
| (Hot Rolled Pickled & Oiled      |                                   |
| Product)                         |                                   |
+----------------------------------+-----------------------------------+

สิทธิประโยชน์จากการส่งเสริมการลงทุน

  คณะกรรมการส่งเสริมการลงทุนได้อนุมัติให้บริษัทได้รับการส่งเสริมการลงทุน
  ในกิจการผลิตเหล็กแผ่นรีดร้อน  กิจการผลิตเหล็กพรุน (Direct Reduced Iron)
   และกิจการผลิตเหล็กแผ่นรีดเย็น เหล็กแผ่นชนิดม้วนล้างสนิมชุบน้ำมัน
  และเหล็กแผ่นชนิดม้วนเคลือบสังกะสี โดยสิทธิประโยชน์ที่ได้รับนั้น ได้แก่
  การได้รับยกเว้นอากรขาเข้าเครื่องจักร การได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปีนับแต่วันที่เริ่มมีรายได้จากการประกอบการ
  เป็นต้น

  ปัจจุบัน บริษัทได้ดำเนินการเปิดโครงการผลิตเหล็กแผ่นรีดร้อนเป็นที่เรียบร้อยแล้ว
  โดยในส่วนของโครงการผลิตเหล็กพรุน (Direct Reduced Iron)
  และโครงการผลิตเหล็กแผ่นรีดเย็น เหล็กแผ่นชนิดม้วนล้างสนิมชุบน้ำมัน
  และเหล็กแผ่นชนิดม้วนเคลือบสังกะสี
  บริษัทอยู่ระหว่างการขอขยายระยะเวลาเวลาการนำเข้าเครื่องจักร
  ซึ่งขณะนี้เป็นขั้นตอนการพิจารณาของคณะกรรมการส่งเสริมการลงทุน

2.  การตลาด

  กลยุทธ์ด้านผลิตภัณฑ์

  ในปี 2551 บริษัท ได้พัฒนาและปรับปรุง ผลิตภัณฑ์ให้มีความหลากหลายมากยิ่งขึ้น
  ทั้งในด้านความหนาของเหล็ก เช่นความหนาปกติสูงสุดอยู่ที่ 12.70 มม. แต่บริษัท
  สามารถพัฒนาให้ได้ผลิตภัณฑ์ที่มีความหนาถึง 25 มม. ในรูปของม้วน อีกทั้งเรื่องของคุณภาพพิเศษ
  ที่ตลาดยังต้องพึ่งพาการนำเข้า เช่นเหล็กคุณภาพสำหรับอุตสาหกรรมถังแก๊ส
  เหล็กคุณภาพสำหรับงานเชื่อมและทนแรงดึงสูง

  บริษัทมีแผนที่จะปรับปรุงกลยุทธ์ด้านผลิตภัณฑ์ดังนี้

1.  มุ่งเน้นเสนอผลิตภัณฑ์ ที่อยู่ในความต้องการตลาดและใช้อยู่สม่ำเสมอ

2.  พัฒนาผลิตภัณฑ์ที่รองรับตลาดที่ไม่ใช่อุตสาหกรรมก่อสร้างทั่วไป
    แต่เป็นอุตสาหกรรมรถยนต์และอุตสาหกรรมก่อสร้างขนาดใหญ่
    รวมถึงอุตสาหกรรมเครื่องครัวเรือน และ เครื่องใช้ไฟฟ้า

3.  เหล็กแผ่นสำหรับอุตสาหกรรมต่อเนื่อง คือเหล็กแผ่นรีดร้อนที่นำไปใช้สำหรับทำเหล็กแผ่นรีดเย็น

4.  พัฒนาผลิตภัณฑ์ที่มีความหนาพิเศษในรูปของม้วน ที่เป็นความต้องการเฉพาะของตลาด
    และเป็นตลาดระดับบน

  กลยุทธ์ด้านราคา

1.  กำหนดราคาที่เหมาะสมสำหรับสินค้าเหล็กเกรดทั่วไป เพื่อสามารถแข่งขันกับสินค้าคู่แข่งได้
    และยังรักษาส่วนแบ่งการตลาด

2.  มีการปรับปรุงเทคโนโลยีที่มีอยู่ เพื่อช่วยสนับสนุนในต้นทุนการผลิตต่ำ
    เพื่อให้มีโอกาสเข้าสู่ตลาดใหม่ทั้งในประเทศและต่างประเทศ

3.  บริษัทสามารถผลิตสินค้าที่มีความแตกต่างจากคู่แข่งได้ทั้งในเรื่องคุณภาพและเกรด
    จึงสามารถกำหนดราคาขายที่สูงกว่าได้

4.  การให้ข้อมูลมากขึ้น และให้ความมั่นใจในการบริโภคเหล็กกับลูกค้า
    รวมถึงการสร้างความสัมพันธ์ที่ดีกับลูกค้าอย่างต่อเนื่อง

กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทสามารถแบ่งได้เป็น 3 กลุ่ม ดังนี้

1)  ศูนย์บริการตัดเหล็ก (Steel Service Centre)
    คือผู้ที่ซื้อเหล็กรีดร้อนและรีดเย็นเพื่อนำมาตัดออกเป็นขนาดต่างๆ
    หรือขึ้นรูปเป็นเหล็กรูปแบบต่างๆ สำหรับจำหน่ายให้กับผู้ใช้อีกทอดหนึ่ง

2)  ผู้ผลิตท่อเหล็ก (Pipe Maker) ได้แก่ โรงงานผลิตท่อเหล็กขนาดต่างๆ เพื่อใช้ในงานท่อ
    รวมทั้งผลิตเพื่อส่งออกไปขายต่างประเทศ

3)  ผู้ใช้โดยตรงอื่นๆ (Direct User) เช่น ผู้ผลิตเหล็กแผ่นรีดเย็นในประเทศ
    ผู้ผลิตชิ้นส่วนรถยนต์และเครื่องใช้ไฟฟ้า

ช่องทางการจัดจำหน่าย

  สำหรับการขายในประเทศบริษัทจะมีการจัดจำหน่ายสินค้าของบริษัทผ่าน 2 ช่องทางดังนี้

1)  การจัดจำหน่ายโดยตรง (Direct Sale)

  บริษัทมีแผนที่จะจัดจำหน่ายโดยตรงสำหรับกลุ่มลูกค้าประเภทศูนย์บริการเหล็ก ผู้ผลิตท่อเหล็ก
  ผู้ผลิตชิ้นส่วนรถยนต์ และผู้ผลิตเครื่องใช้ไฟฟ้า ซึ่งคาดว่าจะมีสัดส่วนประมาณร้อยละ 60
  ของยอดจำหน่ายภายในประเทศทั้งหมด

2)  การจัดจำหน่ายผ่านตัวแทนขายส่ง (Wholesaler)

  สำหรับกลุ่มลูกค้าอื่นๆ ซึ่งเป็นลูกค้ารายเล็กและมีจำนวนมาก
  บริษัทจะทำการจัดจำหน่ายผ่านตัวแทนขายส่ง
  ซึ่งจะทำให้บริษัทลดภาระค่าใช้จ่ายในการจ้างพนักงานขายและค่าใช้จ่ายด้านการตลาดได้มาก
  นอกจากนี้ยังเป็นการแบ่งภาระความเสี่ยงด้านเครดิตในลูกค้ากลุ่มนี้ให้กับตัวแทนขายส่งเป็นผู้รับผิดชอบ
  บริษัทคาดว่าจะขายผ่านช่องทางนี้เป็นสัดส่วนประมาณร้อยละ 40 ของยอดจำหน่ายภายในประเทศ

  สำหรับการส่งออก บริษัทคาดว่าจะจัดจำหน่ายผ่านตัวแทนขายส่งเป็นหลัก
  โดยคิดเป็นประมาณร้อยละ 90 ของยอดส่งออก ที่เหลือประมาณร้อยละ 10
  จะจัดจำหน่ายโดยตรง

 กลยุทธ์การตลาด

  1) บริษัท มีลูกค้าในอุตสาหกรรมต่างๆ ที่ชัดเจนมากขึ้น เช่นกลุ่มลูกค้าอุตสาหกรรมผู้ผลิตท่อ
  กลุ่มลูกค้าผู้ผลิตเหล็กแผ่นรีดเย็น ทั้งในประเทศและต่างประเทศ กลุ่มลูกค้าศูนย์บริการเหล็กแผ่น
  กลุ่มอุตสาหกรรมยานยนต์ กลุ่มลูกค้าโครงการก่อสร้างขนาดใหญ่
  ที่มีความต้องการใช้เหล็กคุณภาพพิเศษ

  2) บริษัท มีการพัฒนาและปรับปรุงคุณภาพของสินค้าให้ดีขึ้นตลอดเวลา
  โดยการลงทุนในเรื่องของเครื่องมือให้ทันสมัย
  เพื่อเพิ่มศักยภาพและปรับปรุงคุณภาพและลดต้นทุนในการผลิต

  3) บริษัท มีการส่งทีมงานที่มีความสามารถและชำนาญในเรื่องของการนำเหล็กไปใช้ในงานต่างๆ
  และพร้อมทั้งยังให้การสนับสนุนให้ความรู้เกี่ยวกับเหล็กกับลูกค้าในอุตสาหกรรมต่างๆ
  เพื่อให้เกิดความปลอดภัย และเกิดประโยชน์สูงสุดในการใช้เหล็กให้เหมาะสม

  4)
  บริษัทประสบความสำเร็จอย่างมากในการสร้างความเชื่อมั่นในการส่งมอบสินค้าให้กับลูกค้าได้ตรงต่อเวลา
  ทำให้ลูกค้าสามารถวางแผนและบริหารปริมาณสินค้าคงคลังได้อย่างเหมาะสม

  5) บริษัท ให้ความสำคัญต่อการปรับปรุงและพัฒนาสินค้าและบริการของบริษัท อย่างสม่ำเสมอ
  โดยได้มีการสำรวจและรับฟังความคิดเห็นจากลูกค้าเป็นระยะๆ ทำให้บริษัท
  ทราบถึงความต้องการที่ถูกต้องและเหมาะสมของลูกค้าได้อย่างชัดเจน

  การวางแผนการผลิตในการประกอบธุรกิจ

  เนื่องจากผลิตภัณฑ์เหล็กแผ่นรีดร้อนของบริษัท
  ดูเหมือนมีความคล้ายคลึงกันกับผลิตภัณฑ์ของบริษัทที่เป็นผู้ถือหุ้นรายใหญ่ คือ บริษัท จี สตีล จำกัด
  (มหาชน) แต่ในความเป็นจริง
  ลักษณะของผลิตภัณฑ์เหล็กแผ่นรีดร้อนมีความหลากหลายอย่างมากทั้งเกรด (ชั้นคุณภาพ) และ
  ขนาด
  โดยหากพิจารณาถึงความคล้ายคลึงหรือการทับซ้อนของสินค้านั้นจำเป็นต้องพิจารณารายละเอียดให้ครบถ้วน
  ทั้ง 3 ประการ ดังนี้

  1. เกรด (ชั้นคุณภาพ) ตามมาตรฐานสากล และตามข้อกำหนดเฉพาะของลูกค้า
  (tailor-made) ซึ่งโรงงานของบริษัทและโรงงานของ จี สตีล สามารถผลิตได้หลายร้อยเกรด

  2. ความกว้าง (Width) โรงงานของบริษัทและโรงงานของ จี สตีล สามารถผลิตได้ ตั้งแต่
  900 มม. ถึง 1,571 มม. โดยทุกความกว้างที่ต่างกันทุก 1 มม. นับเป็นผลิตภัณฑ์ที่ไม่เหมือนกัน
  รวมเป็นขนาดความกว้างทั้งหมด 672 ขนาด

  3. ความหนา (Thickness or Gauge) โรงงานของบริษัทและโรงงานของ จี สตีล
  สามารถผลิตได้ ตั้งแต่ 1.00 มม. ถึง 20.00 มม.โดยความหนาทุก 0.05 มม.
  นับเป็นผลิตภัณฑ์ที่ไม่เหมือนกันรวมเป็นขนาดความหนาทั้งหมด 400 ขนาดความหนา

  เมื่อนำเพียงความหนาและความกว้างของผลิตภัณฑ์มาคูณกัน
  จะได้ผลิตภัณฑ์ที่มีขนาดที่แตกต่างกันทั้งหมดกว่า 268,800 ขนาด ทั้งนี้
  ยังไม่ได้พิจารณาถึงจำนวนเกรดที่ผลิตได้อีกหลายร้อยเกรด
  และไม่ได้จำแนกชนิดของผลิตภัณฑ์ว่าเป็นผลิตภัณฑ์ธรรมดา (basic products)
  หรือเป็นผลิตภัณฑ์ที่ปรับปรุงคุณภาพหรือเพิ่มมูลค่าแล้ว (value-added products) เช่น
  เหล็กแผ่นปรับสภาพผิว (skin-passed), เหล็กแผ่นล้างผิวและเคลือบน้ำมัน (pickled &
  oiled) เป็นต้น ดังนั้น
  สายการผลิตจริงจะมีจำนวนรายการผลิตภัณฑ์ที่แตกต่างกันและไม่ทับซ้อนกันจำนวนมาก

  อย่างไรก็ตาม
  ทั้งสองบริษัทได้มีการวางแผนการตลาดร่วมกันเพื่อหลีกเลี่ยงและลดการทับซ้อนของผลิตภัณฑ์โดยที่บริษัทจะมุ่งเน้นการผลิตเหล็กรีดร้อนที่มีขนาดบางและมีหน้ากว้าง
  โดยมีความหนาระหว่าง 1.20-1.95 มม. (เป็นช่วงผลิตภัณฑ์ที่มีขนาดบางเป็นพิเศษ)
  และความหนาระหว่าง 13.00-20.00 มม. (ซึ่งเป็นช่วงความหนาพิเศษ)
  เนื่องจากเหมาะกับสายการผลิตและเทคโนโลยีของบริษัทที่สามารถผลิตเหล็กแผ่นชนิดบางได้ดีกว่า
  ในขณะที่การผลิตของโรงงาน จี สตีล ส่วนใหญ่จะมุ่งเน้นการผลิตสินค้าที่มีขนาดหนากว่า 2 มม.
  ซึ่งประโยชน์ที่ได้จากการวางแผนการตลาดร่วมกันนั้น
  ทำให้ทั้งสองบริษัทมีประสิทธิภาพการผลิตที่ดีขึ้น ได้ประโยชน์ Economy of scale
  ตลอดจนลดการสูญเสียจากกระบวนการผลิตที่ไม่ต่อเนื่องจากการที่ต้องผลิตสินค้าหลากหลายลักษณะ

  ในอนาคต บริษัทได้วางแผนการพัฒนาผลิตภัณฑ์โดยมุ่งไปสู่การผลิตเหล็กแผ่นเคลือบสังกะสี
  (Galvanizing) และเหล็กรีดเย็น (cold-rolled) ซึ่งเป็นผลิตภัณฑ์เหล็กที่เป็น value
  added และเป็น segment ที่มีการเติบโตของความต้องการและมีการนำเข้าสูง
  โดยสายการผลิตของบริษัทได้ถูกออกแบบมาให้รองรับการขยายการผลิตผลิตภัณฑ์ดังกล่าวอยู่แล้ว
  ดังนั้น การทับซ้อนของผลิตภัณฑ์จะมีสัดส่วนที่ลดลงอีกในอนาคต

  (โปรดดูมาตรการอนุมัติในการทำรายการระหว่างกันเพิ่มเติม
  เพื่อป้องกันความขัดแย้งในผลประโยชน์)

ภาวะอุตสาหกรรมเหล็กในปี 2551

  ราคาวัตถุดิบและเหล็กสำเร็จรูปในตลาดโลก

  ราคาวัตถุดิบและเหล็กสำเร็จรูปในตลาดโลกในปี 2551 ที่ผ่านมา
  ราคาเศษเหล็กมีภาวะผันผวนเป็นอย่างมาก โดยในไตรมาสที่ 1 และ 2 มีราคาสูงกว่าปี 2550
  ทั้งนี้สืบเนื่องมาจากมีความต้องการบริโภคเศษเหล็กจากประเทศผู้ผลิต (จีน อินเดีย ตุรกี ฯลฯ)
  ค่อนข้างสูง ในขณะที่ปริมาณเศษเหล็กมีจำนวนจำกัด แต่เมื่อปลายไตรมาสที่ 3 เป็นต้นมา
  เศรษฐกิจโลกเริ่มมีการถดถอยอย่างรุนแรงและมีผลกระทบต่อโครงสร้างราคาเหล็ก
  ซึ่งเกิดจากปัญหา Subprime และสภาพคล่องทางการเงินในระบบหายไป
  โดยราคาเศษเหล็กที่เคยขึ้นไปสูงถึงประมาณ 750 เหรียญสหรัฐต่อเมตริกตัน
  ได้มีการลดลงรวดเร็วอย่างต่อเนื่อง โดยราคาเศษเหล็กที่มีการเสนอขายในช่วงเดือนธันวาคม
  2551 นั้น มีราคาลดลงมาอยู่ที่ประมาณ 280 เหรียญสหรัฐต่อเมตริกตัน
  เนื่องมาจากราคาวัตถุดิบที่ลดลงประกอบกับความต้องการใช้เหล็กสำเร็จรูปลดลงจึงส่งผลให้ราคาเหล็กแผ่นรีดร้อน
  เหล็กแผ่นรีดเย็น และเหล็กแผ่นชุบสังกะสี มีการปรับราคาลดลงอย่างมาก
  โดยราคาเหล็กรีดร้อนชนิดม้วนในประเทศตะวันออกกลางอยู่ที่ 1,370 เหรียญสหรัฐต่อเมตริกตัน
  ในเดือนกรกฎาคม 2551 ปรับลดลงเป็น 850 เหรียญสหรัฐต่อเมตริกตัน ในเดือนกันยายน 2551

  ภาวะอุตสาหกรรมเหล็กในประเทศไทยในปี 2551

  การบริโภคเหล็กในประเทศสำหรับไตรมาสที่ 3 และ 4 ของปี 2551
  มีการชะลอตัวและลดลงอย่างมาก อันเนื่องมาจากปัจจัยภายใน เช่น
  ความไม่แน่นอนทางการเมือง การชะลอตัวของการลงทุนในโครงการใหม่จากภาครัฐและเอกชน
  และความผันผวนของค่าเงินบาท สำหรับปัจจัยภายนอก ได้แก่ ความถดถอยของเศรษฐกิจโลก
  ความต้องการใช้เหล็กของผู้บริโภคลดลงอย่างต่อเนื่อง
  ซึ่งเริ่มเกิดขึ้นมาจากปัญหาสถาบันการเงินของประเทศสหรัฐอเมริกา

ตารางการบริโภคเหล็กภายในประเทศ

หน่วย: 1,000 ตัน

  -------------- --------- --------- --------- --------- --------- ---------
  ปี              2546      2547      2548      2549      2550      2551

  การผลิต         7,497     9,009     9,381     8,339     7,877     7,615

  นำเข้า          4,925     5,355     6,213     5,592     6,470     8,158

  ส่งออก          1,455     1,646     1,717     1,776     2,198     2,245

  การบริโภคจริง    10,967    12,718    13,877    12,154    12,148    13,528
  -------------- --------- --------- --------- --------- --------- ---------

  ที่มา: สถาบันเหล็กและเหล็กกล้าแห่งประเทศไทย

  ปริมาณการบริโภคเหล็กทั้งปี 2551 มีอัตราที่เพิ่มขึ้นร้อยละ 11 จาก 12.148 ล้านตัน ในปี
  2550 เป็น 13.528 ล้านตัน ในปี 2551 ส่วนการผลิตลดลง ร้อยละ 3.3 เท่ากับ 7.615
  ล้านตัน แต่การนำเข้ายังคงมีอัตราขยายตัวสูงจากปี 2550 อยู่ที่ ร้อยละ 26 เท่ากับ 8.158
  ล้านตัน ซึ่งส่วนใหญ่เป็นการนำเข้าจาก ญี่ปุ่น จีน เกาหลีใต้ กลุ่มประเทศรัสเซีย อเมริกา
  และบราซิล การส่งออก ยังขยายตัวร้อยละ 2.1 มีปริมาณทั้งสิ้น 2.25 ล้านตัน
  ส่วนมากเป็นการส่งออก ไปยังประเทศ อินเดีย กลุ่มประเทศตะวันออกกลาง เวียดนาม
  และอินโดนีเซีย

  ภาวะอุตสาหกรรมเหล็กแผ่นของประเทศไทยในปี 2551

  ในปี 2551 ภาพรวมการบริโภคเหล็กแผ่นของประเทศเพิ่มขึ้นเล็กน้อยอยู่ที่ 8.139 ล้านตัน
  คิดเป็นอัตราร้อยละ 8.2 เมื่อเทียบกับปี 2550 การผลิตลดลงร้อยละ 14.7 เท่ากับ 3.365
  ล้านตัน โดยเฉพาะการนำเข้าเพิ่มขึ้นอย่างมากถึงร้อยละ 18.20 เท่ากับ 6.34 ล้านตัน
  เป็นการนำเข้าเหล็กคุณภาพพิเศษจาก ญี่ปุ่น จีน และ เกาหลีใต้
  ในขณะที่การส่งออกลดลงอยู่ที่อัตราร้อยละ 12.50 เท่ากับปริมาณ 1.564 ล้านตัน
  โดยเป็นการส่งอออกไปประเทศกลุ่มประเทศตะวันอออกกลาง อินเดีย และ เวียดนาม

ตารางการบริโภคเหล็กแผ่นทุกชนิดของประเทศไทย

หน่วย: 1,000 ตัน

  -------------- --------- --------- --------- --------- --------- ---------
  ปี              2546      2547      2548      2549      2550      2551

  การผลิต         3,327     3,905     4,419     4,127     3,945     3,365

  นำเข้า          4,153     4,544     5,260     4,607     5,359     6,339

  ส่งออก          1,077     1,292     1,409     1,404     1,788     1,564

  การบริโภคจริง    6,403     7,157     8,271     7,331     7,517     8,139
  -------------- --------- --------- --------- --------- --------- ---------

  ที่มา: สถาบันเหล็กและเหล็กกล้าแห่งประเทศไทย

  ภาวะอุตสาหกรรมเหล็กแผ่นรีดร้อนของประเทศไทยในปี 2551

  การบริโภคเหล็กแผ่นรีดร้อนในปี 2551 อยู่ที่ 5.264 ล้านตัน ลดลงจากปีที่แล้วคิดเป็นร้อยละ
  3.07 เมื่อเทียบกับปี 2550โดยถ้าพิจารณาในปี 2551 แยกเป็นการผลิต จำนวน 3.363 ล้านตัน
  การนำเข้า จำนวน 2.713 ล้านตัน เป็นการนำเข้าเหล็กแผ่นชนิดหนา 0.162 ล้านตัน
  เหล็กแผ่นรีดร้อนสำหรับผลิตเหล็กรีดเย็นต่อ จำนวน 1.588 ล้านตัน
  เหล็กแผ่นรีดร้อนล้างผิวและเคลือบน้ำมัน 0.963 ล้านตัน และการส่งออก จำนวน 0.813
  ล้านตัน เป็นการส่งออกไปประเทศอินเดีย เวียดนาม และกลุ่มประเทศตะวันออกกลาง

ตารางการบริโภคเหล็กแผ่นรีดร้อนของประเทศไทย

หน่วย: 1,000 ตัน

  -------------- --------- --------- --------- --------- --------- ---------
  ปี              2546      2547      2548      2549      2550      2551

  การผลิต         3,327     3,905     4,418     4,126     3,944     3,363

  นำเข้า          2,348     2,354     2,639     2,032     2,522     2,713

  ส่งออก          275       613       922       908       1,035     813

  การบริโภคจริง    5,401     5,646     6,136     5,250     5,431     5,264
  -------------- --------- --------- --------- --------- --------- ---------

  ที่มา: สถาบันเหล็กและเหล็กกล้าแห่งประเทศไทย

  ภาวะอุตสาหกรรมเหล็กแผ่นรีดเย็นของประเทศไทย ในปี 2551

  ในปี 2551 การบริโภคเหล็กแผ่นรีดเย็นในประเทศเพิ่มขึ้นร้อยละ 0.18 จากปี 2550 เท่ากับ
  2.230 ล้านตัน การผลิตลดลงร้อยละ 17.39 อยู่ที่ 1.639 ล้านตัน การนำเข้าเพิ่มขึ้นร้อยละ
  19.72 อยู่ที่ 0.868 ล้านตัน การส่งออกลดลงมากถึงร้อยละ 42.65 อยู่ที่ 0.277 ล้านตัน
  โดยส่วนใหญ่เป็นการส่งออกไปประเทศในกลุ่มอาเซี่ยน

ตารางการบริโภคเหล็กแผ่นรีดเย็นของประเทศไทย

หน่วย: 1,000 ตัน

  -------------- --------- --------- --------- --------- --------- ---------
  ปี              2546      2547      2548      2549      2550      2551

  การผลิต         2,263     2,296     1,772     1,788     1,984     1,639

  นำเข้า          545       622       714       736       725       868

  ส่งออก          644       517       375       247       483       277

  การบริโภคจริง    2,165     2,400     2,111     2,276     2,226     2,230
  -------------- --------- --------- --------- --------- --------- ---------

  ที่มา: สถาบันเหล็กและเหล็กกล้าแห่งประเทศไทย

แนวโน้มอุตสาหกรรมเหล็กโลก

  ในปี 2552 เนื่องจากเศรษฐกิจโลกที่ถดถอยประกอบกับปัญหาสถาบันการเงินของสหรัฐอเมริกา
  ส่งผลให้โรงงานผู้ผลิตทั่วโลกมีความจำเป็นต้องตัดปริมาณการผลิตลดลง 50-70%
  เพื่อให้การดำเนินการของกิจกรรมต่าง ๆ ในด้านธุรกรรมเกิดสภาพคล่อง
  มาตรการที่ใช้อันหนึ่งคือ
  ลดราคาสินค้าเพื่อให้ขายได้และดึงดูดเงินเข้ามาในระบบให้เกิดสภาพคล่องในการดำเนินงานและความอยู่รอด
  สืบเนื่องจากสภาพเศรษฐกิจที่ถดถอยและปัญหาสถาบันการเงินของสหรัฐอเมริกา
  ทำให้ส่งผลกระทบต่อทุกประเทศ และแน่นอนรัฐบาลของแต่ละประเทศก็มีการหามาตรการต่างๆ
  มาสนับสนุนภาคเศรษฐกิจของประเทศตน ดังเช่น
  รัฐบาลจีนได้ยกเลิกภาษีส่งออกสำหรับเหล็กม้วนรีดร้อนที่ส่งออกจากประเทศจีน
  ซึ่งส่งผลให้ราคาในตลาดโลกของเหล็กม้วนรีดร้อนที่ส่งออกจากประเทศจีนมีราคาลดลงตามไปด้วย
  มาตรการลดค่าเงินเพื่อสนับสนุนให้มีการส่งออก ก็เป็นอีกวิธีหนึ่งที่รัฐบาลแต่ละประเทศใช้กันอยู่

  จากภาวะดังกล่าวข้างต้นนี้น่าจะทำให้เศรษฐกิจยังมีความซบเซาต่อเนื่องไปอีกประมาณ 1 ถึง 2
  ปี

การแข่งขันในตลาดโลก

  สืบเนื่องมาจากเดือนสิงหาคม ปี 2551
  ปัญหาวิกฤตสถาบันการเงินในประเทศสหรัฐอเมริกาส่งผลกระทบต่ออุตสาหกรรมอื่นๆ
  และรวมทั้งอุตสาหกรรมเหล็ก
  ทำให้ผู้ผลิตและผู้บริโภคในอุตสาหกรรมเหล็กได้รับความความเสียหายอย่างรุนแรงอย่างที่ไม่เคยเกิดขึ้นมาก่อน
  ภาระต้นทุนสูงที่ทั้งผู้ผลิตและผู้บริโภคแบกรับไว้ก่อนการเกิดวิกฤตการณ์ดังกล่าว
  ส่งผลทำให้ผู้ผลิตและผู้บริโภคมีสถานะทางการเงินที่ขาดสภาพคล่องอย่างรุนแรง
  ดังนั้นทำให้ผู้ผลิตและผู้บริโภคมีความจำเป็นต้องแข่งขันในการขายสินค้าอย่างรุนแรง
  เพื่อที่จะนำเงินจากการขายมาช่วยดึงให้เกิดสภาพคล่องภายในบริษัทของทั้งผู้ผลิตและผู้บริโภค
  และเป็นการรักษาสถานะภาพของบริษัทต่อไป
  ทั้งผู้ผลิตและผู้บริโภคต่างก็ต้องใช้ความพยายามในการหาซื้อวัตถุดิบราคาต่ำ
  เพื่อนำมาเฉลี่ยกับวัตถุดิบราคาสูงที่มีอยู่จำนวนมากให้ได้ราคาเฉลี่ยของวัตถุดิบที่ต่ำลง
  นอกจากนี้ทั้งผู้ผลิตและผู้บริโภคก็ต้องพยายามค้นหาวิธีต่างๆ
  โดยสามารถลดต้นทุนของตัวเองให้มากที่สุด
  เพื่อที่จะทำให้เกิดสภาพคล่องทางการเงินในบริษัทและสามารถรักษาสถานะภาพของบริษัทให้ดำรงอยู่ต่อไปได้

กฎและข้อบังคับของรัฐบาล

  รัฐบาลไทยโดยกระทรวงพาณิชย์ยังคงดำเนินมาตรการทางภาษีเพื่อคุ้มครองผู้ผลิตในประเทศ
  โดยได้กำหนดมาตรการภาษีตอบโต้การทุ่มตลาด (Anti-dumping)
  ของผลิตภัณฑ์เหล็กแผ่นรีดร้อน เหล็กแผ่นรีดเย็น และผลิตภัณฑ์แสตนเลส ซึ่งประกาศใช้เมื่อวันที่
  23 พฤษภาคม 2546 และจะมีผลบังคับใช้สิ้นสุดในวันที่ 22 พฤษภาคม 2551
  ทั้งนี้เมื่อถึงกำหนดสิ้นสุดผลบังคับใช้ รัฐบาลควรมีมาตรการอื่นมารองรับ ดูแล
  หรือเฝ้าระวังมิให้ประเทศอื่นมีการมาทุ่มตลาดในประเทศอีก

  มาตรการที่มิใช่มาตรการทางภาษี

  รัฐบาลควรที่จะออกมาตรการที่ไม่ใช่มาตรการทางภาษีอื่น
  เพื่อคุ้มครองผู้ผลิตและผู้บริโภคภายในประเทศ
  มาตรการเหล่านี้ประกอบด้วยการกำหนดมาตรฐานผลิตภัณฑ์เหล็กที่จะนำเข้ามาในประเทศไทย
  เพื่อป้องกันมิให้มีการนำสินค้าที่ไม่ได้มาตรฐานเข้ามาขายในประเทศ
  โดยกำหนดให้ผู้นำเข้าจะต้องยื่นขอรับอนุญาตในการนำเข้าสินค้าแต่ละชนิด ซึ่งรวมถึง
  เหล็กแผ่นเคลือบสังกะสี เหล็กแผ่นรีดร้อน และเหล็กแผ่นรีดเย็น

4.3 การจัดหาผลิตภัณฑ์

สถานะปัจจุบันของโรงงานของบริษัท

  ปัจจุบัน บริษัทมีโรงงานผลิตอยู่ 3 โครงการ คือ โรงงานผลิตเหล็กรีดร้อน
  โรงงานผลิตเหล็กพรุน และโรงงานผลิตผลิตภัณฑ์ต่อเนื่อง

  โรงงานผลิตเหล็กรีดร้อนเป็นโรงงานผลิตเหล็กแผ่นขนาดย่อม (Mini-mill)
  ซึ่งส่วนที่ก่อสร้างและเครื่องจักร ประกอบด้วย สายการหล่อเหล็กแท่งแบนอย่างบาง (Thin
  Slab Casting) และกระบวนการรีดร้อน (Hot Strip Mill) ต่อเนื่องผ่านแท่นรีด 6 แท่น
  โดยวัตถุดิบสำหรับการหล่อและการรีดร้อนถูกส่งมาจากกระบวนการหลอมวัตถุดิบโดยใช้เตาหลอมไฟฟ้า
  (Electric Arc Furnace) ซึ่งมีระบบลำเลียงและให้ความร้อนเศษเหล็กแบบต่อเนื่อง
  (ConSteel ^(®))

  หลังจากที่บริษัทสามารถดำเนินการผลิตเหล็กแผ่นรีดร้อนได้ตามคาดหมาย
  บริษัทได้วางแผนที่จะลดการพึ่งพาการนำเข้าเศษเหล็กและเหล็กดิบจากต่างประเทศ
  รวมทั้งพัฒนาผลิตภัณฑ์ของบริษัทให้เป็นผลิตภัณฑ์ที่มีมูลค่าเพิ่ม
  ซึ่งต้องอาศัยวัตถุดิบที่มีคุณภาพสูงเช่นเหล็กพรุน
  บริษัทจึงอยู่ในระหว่างการพิจารณาและประเมินมูลค่าการลงทุน
  เจรจากับกับผู้ขายเครื่องจักรและผู้ที่เกี่ยวข้องในโครงการ
  เพื่อที่จะดำเนินโครงการก่อสร้างโรงงานผลิตเหล็กพรุนให้เสร็จสมบูรณ์
  ซึ่งบริษัทได้ใช้เงินลงทุนในโครงการดังกล่าวไปแล้วเป็นจำนวนเงิน 2,086.47
  ล้านบาทหรือประมาณ 62.19 ล้านเหรียญสหรัฐฯ

  สำหรับโรงงานผลิตผลิตภัณฑ์ต่อเนื่องนั้น
  การติดตั้งสายการปรับสภาพผิวเหล็กได้ดำเนินการเสร็จเรียบร้อย แล้วเมื่อกลางปี 2547
  ส่วนการติดตั้งสายการล้างผิวและเคลือบน้ำมัน (Pickled & Oiled) และ
  สายการผลิตกรดกลับคืน (Acid Regeneration) เพื่อนำมาใช้ในกระบวนการล้างสนิม
  ได้ดำเนินการติดตั้งเสร็จสมบูรณ์แล้วเช่นกันและได้เริ่มผลิตสินค้าออกสู่ตลาดแล้ว
  บริษัทได้ดำเนินการออกแบบสายการผลิตเหล็กเคลือบสังกะสีชนิดต่างๆ (Galvanizing)
  เสร็จเรียบร้อยแล้วและได้ลงนามในสัญญาซื้อขายเครื่องจักรส่วนที่เหลือตั้งแต่เดือนเมษายน 2547
  โดยหลังจากการทำสัญญาบริษัทได้มีการปรึกษากับผู้ขายเครื่องจักรเพื่อเปลี่ยนแปลงรายละเอียดบางส่วนของเครื่องจักรให้สามารถผลิตผลิตภัณฑ์ที่ตรงกับความต้องการในปัจจุบันและอนาคตอันใกล้ของลูกค้า
  เพื่อเป็นการขยายฐานลูกค้าได้มากยิ่งขึ้น
  โดยขณะนี้อยู่ระหว่างการแก้ไขสัญญาสั่งซื้อเครื่องจักรกับผู้ขายและการหาเงินลงทุนของโครงการ
  โดยคาดว่าการติดตั้งสายการผลิตนี้จะเสร็จสมบูรณ์ในปี 2553

  บริษัทได้ทำการผลิตสินค้ามูลค่าเพิ่มจากเหล็กแผ่นรีดร้อนอีกหลายประเภท ทั้งชนิดปรับสภาพผิว
  ตัดขอบ แบ่งความกว้างของม้วนเหล็ก และล้างผิวและเคลือบน้ำมัน
  สำหรับสายการปรับสภาพผิวเหล็กได้ทำการติดตั้งเครื่องตัดเหล็กแถบด้วยซึ่งถือเป็นผลิตภัณฑ์ใหม่ในตลาด

กระบวนการผลิตของบริษัท

  []

[]

[]

  บริษัทใช้วิธีการผลิตแบบโรงงานผลิตเหล็กขนาดย่อม
  แทนวิธีการผลิตแบบโรงงานผลิตเหล็กครบวงจร
  นอกจากนี้โรงงานของบริษัทยังมีข้อได้เปรียบโรงงานผลิตเหล็กขนาดย่อมอื่นๆ
  โดยใช้เทคโนโลยีการป้อนเศษเหล็กแบบต่อเนื่อง (ConSteel ^(®) Process)
  ซึ่งพัฒนาขึ้นโดยบริษัท Intersteel Technology Inc. และการหล่อเหล็กแท่งแบนอย่างบาง
  ซึ่งพัฒนาขึ้นโดยบริษัท SMS-Demag

  โดยเหล็กที่หล่อออกมาจะเข้าสู่เตาอบแบบอุโมงค์ เข้าสู่กระบวนการรีดร้อนโดยผ่านแท่นรีด 6
  แท่น จากนั้นเข้าสู่กระบวนการหล่อเย็นและผ่านเข้าเครื่องม้วนต่อไป
  วิธีการผลิตที่ผสมผสานเทคนิคการหล่อเหล็กแบนและการรีดร้อนเข้าด้วยกัน
  เรียกว่าสายการผลิตเหล็กแผ่นรีดร้อนขนาดย่อม (CSP)

  กระบวนการผลิตที่ใช้เทคโนโลยีการป้อนเศษเหล็กแบบต่อเนื่องและสายการผลิตเหล็กแผ่นรีดร้อนขนาดย่อมที่บริษัทเลือกใช้นั้น
  ได้มีการติดตั้งในโรงงานอื่นๆ ทั้งในประเทศสหรัฐอเมริกา ญี่ปุ่น และอิตาลี
  ข้อดีของเทคโนโลยีและเทคนิคดังกล่าว มีดังต่อไปนี้คือ

1.  เทคโนโลยีการป้อนเศษเหล็กแบบต่อเนื่อง
    ช่วยลดเวลาและลดการใช้พลังงานในการหลอมในเตาหลอมไฟฟ้า (EAF)
    เนื่องจากไม่ต้องเปิดฝาเตาหลอมเพื่อรับเศษเหล็ก จึงไม่มีการสูญเสียพลังงาน

  ในขณะที่ลำเลียงเศษเหล็กมาที่เตา เศษเหล็กจะได้รับไอความร้อนจากเตาหลอมไฟฟ้า
  ก่อนจะส่งเข้าไปยังขั้นตอนการหลอม ทำให้สามารถรักษาพลังงานให้คงที่ได้

  กระบวนการผลิตแบบต่อเนื่องดังกล่าว ส่งผลให้ต้นทุนในการผลิตของ GJS ถูกลง
  ทั้งต้นทุนในการหลอมและหล่อเหล็ก โดยเฉพาะอย่างยิ่งต้นทุนค่าไฟฟ้า
  ซึ่งคิดเป็นต้นทุนที่ต่ำเมื่อเทียบกับโรงงานผลิตเหล็กขนาดย่อมรายอื่นๆ

2.  พัฒนาการของเทคนิคการหล่อเหล็กแท่งแบนอย่างบาง (Thin Slab Casting)
    โดยไม่ต้องลงทุนเพิ่มมากนัก
    ช่วยเพิ่มขีดความสามารถในการแข่งขันในตลาดผู้ผลิตเหล็กแผ่นรีดร้อนได้

3.  การผลิตเหล็กแผ่นรีดร้อนด้วยเทคนิคการหล่อเหล็กแท่งแบนอย่างบาง
    สามารถลดต้นทุนการผลิตได้มาก ประการแรกคือ ค่าพลังงาน
    โดยจะช่วยลดการสูญเสียพลังงานในขั้นตอนการส่งเหล็กแท่งแบนผ่านเตาอบแบบอุโมงค์เพื่อเข้าสู่กระบวนการรีดร้อนโดยตรงในขณะที่เหล็กแผ่นยังคงมีอุณหภูมิที่กว่า
    1000 องศาเซลเซียส อีกประการหนึ่งคือ ขนาดของความหนาที่เริ่มรีด
    โดยเริ่มการรีดลดขนาดที่ความหนา 50-60 มิลลิเมตร แทนการเริ่มรีดลดขนาดที่ความหนา
    200-250 มิลลิเมตรตามแบบดั้งเดิม อีกทั้งยังช่วยลดต้นทุนการซ่อมบำรุงด้วย

4.  กระบวนการผลิตอย่างต่อเนื่องจากการแปรรูปวัตถุดิบเป็นเหล็กแผ่นรีดร้อนชนิดม้วน
    ภายในเวลาไม่ถึง 3.5 ชั่วโมง ทำให้ไม่มีสินค้าระหว่างผลิต
    ซึ่งเป็นกระบวนการผลิตที่มีความคล่องตัวและทันต่อเวลา

  เทคโนโลยีการป้อนเศษเหล็กแบบต่อเนื่องและเทคนิคการหล่อเหล็กแท่งแบนอย่างบาง
  เป็นเทคโนโลยีการผลิตเหล็กที่ทันสมัยที่สุดในช่วง 40 ปี ที่ผ่านมา

  กระบวนการผลิตของบริษัทหลังจากได้เหล็กแผ่นรีดร้อนแล้ว
  จะสามารถนำไปผลิตผลิตภัณฑ์ต่อเนื่องได้อีก 3 ขั้นตอนซึ่งเป็นอิสระต่อกันคือ

1)  สายการปรับสภาพผิวเหล็ก

2)  สายการล้างผิวและเคลือบน้ำมัน

3)  สายการเคลือบสังกะสี

    วัตถุดิบ

  การผลิตของบริษัทยังต้องพึ่งพาวัตถุดิบจากการนำเข้าเศษเหล็ก (Scrap) และเหล็กดิบ (Pig
  Iron) ซึ่งเป็นวัตถุดิบที่สำคัญ คิดเป็นมูลค่าประมาณร้อยละ 70-80
  ของต้นทุนต่อตันในการผลิตเหล็กแผ่นรีดร้อนชนิดม้วน

  วัตถุดิบสามารถจัดกลุ่มอย่างกว้างๆ ได้ 3 กลุ่มคือ เหล็กดิบ (Pig iron) เศษเหล็กนำเข้า
  (Import Scrap) เศษเหล็กในประเทศ (Local Scrap)
  และเศษเหล็กที่เหลือกลับมาจากกระบวนการผลิต (Recycled Scrap)

  ------- -------- ------- ----------------------------------------------------
  Month   Import   Local   []

  Jan     77%      19%     

  Feb     58%      40%     

  Mar     70%      26%     

  Apr     82%      15%     

  May     80%      16%     

  Jun     83%      14%     

  Jul     86%      11%     

  Aug     95%      2%      

  Sep     90%      7%      

  Oct     82%      15%     

  Nov     91%      5%      

  Dec     91%      6%      

  Total   83%      14%     
  ------- -------- ------- ----------------------------------------------------

วัตถุดิบในการผลิต ปี 2551

  ในปีที่ห้าของการผลิต วัตถุดิบร้อยละ 27.45 มาจากเหล็กดิบนำเข้า
  ซึ่งเป็นวัตถุดิบที่สะอาดและมีส่วนประกอบของคาร์บอน (Dissolved Carbon)
  ให้พลังงานและช่วยในกระบวนการปรับปรุงค่าเคมี โดยสัดส่วนนี้ได้เพิ่มขึ้นจากปี 2550
  ซึ่งใช้เหล็กดิบร้อยละ 25
  และได้มีการทดลองนำเหล็กพรุนอัดก้อนมาช่วยเจือจางธาตุเหลือค้างอื่นๆได้
  แต่มีข้อจำกัดของปริมาณของกากแร่อื่นๆเช่นกัน

  วัตถุดิบร้อยละ 55.30 มาจากเศษเหล็กนำเข้า ซึ่งเพิ่มขึ้นจากปี 2550
  ที่ใช้เศษเหล็กนำเข้าร้อยละ 41 อีกร้อยละ 14 มาจากเศษเหล็กในประเทศ ลดลงจากปี 2550
  ซึ่งใช้เศษเหล็กในประเทศร้อยละ 31
  ทั้งนี้เป็นเหตุผลจากการซื้อเศษเหล็กเป็นล็อตใหญ่จากต่างประเทศเพิ่มมากขึ้น

  ส่วนที่เหลือร้อยละ 3.24 มาจากเศษเหล็กที่เหลือกลับมาจากกระบวนการผลิต เช่น
  กากจากภาชนะรองน้ำเหล็ก (Tundish) กากจากถ้วยน้ำเหล็ก (Ladle)
  ส่วนที่ตัดจากกระบวนการหล่อ และส่วนที่มาจากการตัดตัวอย่าง ซึ่งเพิ่มขึ้นเล็กน้อยจากร้อยละ
  3.1 ในปี 2550 ผลผลิตน้ำเหล็กโดยรวมคือร้อยละ 89.87 ซึ่งใกล้เคียงกับปี 2550 ที่ร้อยละ
  90.1

  จากการผลิตในสี่ปีที่ผ่านมา บริษัทได้เรียนรู้วิธีการและส่วนผสมของวัตถุดิบที่สมดุลที่สุด
  เพื่อให้ได้คุณภาพและประสิทธิผลสูงสุดโดยใช้ต้นทุนในการผลิตต่ำ
  และได้นำความรู้นี้มาใช้เพื่อการผลิตในปี 2551 เป็นต้นมา

วัตถุดิบอื่นๆ

  นอกเหนือจากเศษเหล็ก การผลิตเหล็กแผ่นรีดร้อนชนิดม้วนยังอาศัยวัตถุดิบอื่นๆ อีกหลายชนิดเช่น
  ฟลักซ์ (Fluxes) ได้แก่ ปูนขาวเผา (Burnt Lime) และโลหะผสม (Alloys)
  เพื่อช่วยให้ผลิตภัณฑ์มีคุณสมบัติตามที่ต้องการ

  สำหรับสาธารณูปโภคที่สำคัญใช้ในการผลิต ได้แก่ ไฟฟ้า ก๊าซธรรมชาติ (Natural Gas)
  ก๊าซออกซิเจน ก๊าซชนิดอื่นๆ รวมถึงน้ำดิบ

การจัดหาวัตถุดิบ

เศษเหล็ก (Scrap) และเหล็กดิบ (Pig Iron)

  โดยทั่วไปวัตถุดิบประเภทเศษเหล็กจากตลาดภายในประเทศเป็นที่ต้องการมากกว่าวัตถุดิบที่นำเข้าจากต่างประเทศ
  เพราะที่ผ่านมาเห็นได้ว่าวัตถุดิบภายในประเทศมีธาตุเหลือคงค้างในปริมาณต่ำกว่าวัตถุดิบจากต่างประเทศ
  ในปีที่ผ่านมาตลาดวัตถุดิบภายในประเทศผันผวนเป็นอย่างมากเนื่องมาจากระดับทองแดงที่เพิ่มขึ้นในเศษเหล็ก
  เนื่องจากประเทศไทยไม่มีเศษเหล็กเพียงพอกับความสามารถในการผลิตภายในประเทศ
  ดังนั้นจึงต้องมีการสั่งซื้อเศษเหล็กและเหล็กดิบจากต่างประเทศ
  โดยทั่วไปวัตถุดิบจะถูกนำเข้ามาโดยผู้บริโภคตามเงื่อนไขการผลิต
  แต่เศษเหล็กราคาถูกที่ผู้จัดหานำเข้ามาเพื่อการผลิตก็จะมีปริมาณของทองแดงค่อนข้างสูง

การพัฒนากระบวนการผลิตปี 2551

  หลังจากที่บริษัทผลิตเหล็กรีดร้อนได้ 1,096,279 ตันในปี 2550
  บริษัทกำหนดเป้าหมายการผลิตไว้ที่ 1,100,000 ตันในปี 2551
  ซึ่งได้รวมวันหยุดผลิตเพื่อซ่อมบำรุงเครื่องจักรประจำปีไว้ที่ 11 วัน ในเดือนกุมภาพันธ์ของปี

  แผนภูมิด้านล่างแสดงให้เห็นถึงการผลิตตลอดปี 2551 บริษัทผลิตเหล็กแผ่นรีดร้อนได้ลดลงเหลือ
  924,698 ตัน
  ผลผลิตลดลงเล็กน้อยในไตรมาสแรกจากการหยุดซ่อมบำรุงประจำปีในเดือนกุมภาพันธ์
  และกลับมาเพิ่มขึ้นอย่างแข็งแกร่งในไตรมาสที่ 2 โดยมียอดผลิตเฉลี่ยได้เดือนละ 100,000
  ตันเต็มกำลังการผลิต ส่วนในช่วงปลายไตรมาส 3 และทั้งไตรมาส 4
  นั้นมีการลดปริมาณการผลิตเนื่องจากความต้องการเหล็กในตลาดโลกลดลงอย่างมากจากสภาวะเศรษฐกิจถดถอยในหลาย
  ๆ ประเทศ

  -------------------------------------- ------- ----------- --------- -----------
  หน่วย: ตัน                                                             

  []                                     ปี       2550        2551      แตกต่าง

                                         Q1      238,164     215,486   (22,677)

                                         Q2      285,018     300,040   +15,023

                                         Q3      283,664     239,078   (44,587)

                                         Q4      289,433     170,094   (119,339)

                                         Total   1,096,279   924,698   (171,581)

                                                                       
  -------------------------------------- ------- ----------- --------- -----------

ปริมาณการผลิตรายเดือนของปี 2551

[]

  -------- -------- -------- -------- -------- --------- --------- -------- -------- -------- -------- -------- -------- ---------
  ผลิตภัณฑ์   ม.ค.     ก.พ.     มี.ค.     เม.ย.    พ.ค.      มิ.ย.      ก.ค.     ส.ค.     ก.ย.     ต.ค.     พ.ย.     ธ.ค.     รวม

  ม้วน      98,784   24,363   92,339   98,459   101,206   100,375   95,377   97,892   38,616   66,412   43,319   60,363   917,505

  สแล็บ     -        -        -        -        -         -         -        -        7,193    -        -        -        7,193

  รวม      98,784   24,363   92,339   98,459   101,206   100,375   95,377   97,892   45,809   66,412   43,319   60,363   924,698
  -------- -------- -------- -------- -------- --------- --------- -------- -------- -------- -------- -------- -------- ---------

การรีดเหล็กแผ่น

  ตารางด้านล่างแสดงพัฒนาการในการรีดเหล็กแผ่นรีดร้อนของปี 2551 แสดงให้เห็นว่า
  ในช่วงเดือนมีนาคมถึงสิงหาคม บริษัทเน้นการผลิตเหล็กแผ่นบางที่มีความหนาน้อยกว่า 1.9
  มิลลิเมตร หากพิจารณาเฉพาะความหนา 1.2 มิลลิเมตรในเดือนกรกฎาคมและสิงหาคม
  พบว่ามีการผลิตมากกว่า 30% ของผลผลิตรวมของเดือนนั้น ๆ

[]

[]

การพัฒนาด้านพลังงาน ในปี 2551

  เนื่องจากเตาหลอมไฟฟ้าเป็นส่วนประกอบสำคัญในขั้นตอนการหลอม
  ทำให้ปริมาณการใช้และต้นทุนของพลังงานเป็นปัจจัยสำคัญสำหรับการผลิต

  ดังที่กล่าวมาแล้วถึงข้อดีของระบบ ConSteel^(®)
  คือช่วยลดการใช้ไฟฟ้าได้มากกว่าระบบเตาหลอมไฟฟ้า (EAF) แบบดั้งเดิม เพราะเหล็กแท่งแบน
  (Slab) ที่ถูกหล่อมาด้วยความร้อนระดับหนึ่งแล้วจะเข้าสู่เตาอบแบบอุโมงค์ที่มีอุณหภูมิสูงสุด
  เพื่อทำการรีดต่อไป โรงงานแบบดั้งเดิมจะใช้ไฟฟ้าประมาณ 850-1,300 กิโลวัตต์-ชั่วโมงต่อตัน
  ขึ้นอยู่กับรูปแบบและอายุของการใช้งานของโรงงาน
  จากกระบวนการผลิตที่มีประสิทธิภาพของบริษัท ทำให้ปัจจุบันสามารถลดการใช้ไฟฟ้ามาที่
  630-690 กิโลวัตต์-ชั่วโมงต่อตัน โดยเฉลี่ยทั้งปีอยู่ที่ 639 กิโลวัตต์-ชั่วโมงต่อตัน ลดลงจากปี
  2550 ที่ 653 กิโลวัตต์-ชั่วโมงต่อตัน ชดเชยกับราคาค่าไฟฟ้าต่อหน่วยในประเทศไทยที่มีราคาสูง
  นอกจากนี้บริษัทยังคงมุ่งมั่นที่จะพัฒนาประสิทธิภาพการใช้ไฟฟ้าให้ดีขึ้นกว่าเดิมอย่างต่อเนื่อง

  2549 - 2551 CSP Electrical Consumption (kWh/HRC ton)

  []

ปัจจัยด้านสิ่งแวดล้อมและความปลอดภัย

  บริษัทได้ทำการประเมินผลกระทบต่อสิ่งแวดล้อมตามที่กฎหมายกำหนด
  บริษัทได้จัดเตรียมแผนในการวัดผลและติดตามผลกระทบต่อคุณภาพอากาศ ระดับเสียง คุณภาพน้ำ
  ความสั่นสะเทือน ความร้อน และสิ่งแวดล้อม

  บริษัทได้ดำเนินการป้องกันและแก้ไขปัญหาที่กระทบต่อสภาพแวดล้อม เพื่อให้สภาพแวดล้อมดีขึ้น
  เช่นการดูดอากาศร้อนที่ปล่อยออกจากเตาหลอมไฟฟ้า โดยใช้พัดลมร้อน 2 ตัว
  นอกจากนี้บริษัทยังติดตั้งฝาชีรับฝุ่น (Canopies) เพื่อดูดฝุ่นที่ปล่อยออกจากเตาหลอม EAF และ
  LHF และกรองอากาศด้วยถุงกรอง (Bag-house) ซึ่งขนาดของพัดลมดูดอากาศ ถุงกรอง
  และช่องหล่อเย็นเป็นไปตามมาตรฐานของโรงงานที่ใช้เตาหลอมขนาดใกล้เคียงกันในพื้นที่ที่มีการควบคุมสิ่งแวดล้อมอย่างเข้มงวด

  สำหรับของเสียจากการผลิต เช่นฝุ่นผงโลหะ ขี้โลหะ สนิมเหล็ก และเศษวัสดุทนไฟ บางส่วน
  เช่น iron oxide หรือผงฝุ่นจากถุงกรอง หรือฝุ่นผงโลหะ นั้น
  เป็นที่ต้องการของอุตสาหกรรมซีเมนต์เนื่องจากมี iron oxide รวมอยู่จำนวนมาก
  ส่วนของเสียที่ไม่มีประโยชน์ที่เหลือนั้น
  บริษัทจะมอบหมายให้แก่บริษัทรับกำจัดของเสียที่ได้รับอนุญาตถูกต้องเป็นผู้ขนออกจากโรงงานเพื่อนำไปกำจัดในสถานที่ที่ได้รับอนุญาตต่อไป

การจัดการด้านคุณภาพ

  การบริหารงานคุณภาพของบริษัท
  มุ่งเน้นความพึงพอใจในมาตรฐานคุณภาพสูงสุดและความเชื่อมั่นของลูกค้าเป็นอันดับแรก ในปี
  2548 บริษัทได้รับการรับรองคุณภาพตามมาตรฐานสากล ISO 9001:2000 ปี 2549
  เป็นระยะการรักษาคุณภาพของผลิตภัณฑ์ โดยมีการตรวจติดตามทั้งจากภายในและภายนอก
  และในเดือนกรกฎาคม 2549 บริษัทได้รับการรับรอง EC Factory Production Control
  จาก Lloyd’s Register สำหรับผลิตภัณฑ์เหล็กแผ่นรีดร้อนที่ขายสู่ตลาดยุโรป

  นอกจากนี้การทดลองและค้นคว้าเพื่อพัฒนาผลิตภัณฑ์เป็นไปอย่างเข้มข้น
  โดยบริษัทได้ทดลองผลิตภัณฑ์คุณภาพสูงสำหรับการประยุกต์ใช้ในการขึ้นรูปเย็น
  เริ่มต้นจากการทดลองผลิตเหล็กแผ่นประเภท HSLA ตามมาตรฐาน EN 10149
  และการพัฒนาที่ประสบความสำเร็จอีกอย่างหนึ่งคือการผลิตเหล็กที่มีมากกว่าเฟสเดียว (Dual
  Phase) ซึ่งใช้ในอุตสาหกรรมรถยนต์
  อีกทั้งบริษัทยังให้ความสำคัญกับการตอบข้อซักถามของลูกค้าอย่างทันท่วงที
  และนำคำแนะนำมาพิจารณาเพื่อป้องกันปัญหาที่อาจเกิดขึ้น ซึ่งสิ่งเหล่านี้ได้นำ GJS
  ไปสู่การยอมรับจากลูกค้าเป็นอย่างมากในปัจจุบัน

แผนการในอนาคต สำหรับปี 2552

  จากสภาพเศรษฐกิจที่ถดถอยและการลดลงของความต้องการเหล็กในตลาดโลก
  บริษัทตั้งเป้าหมายที่จะผลิตเหล็กแผ่นรีดร้อนชนิดม้วนด้วยประสิทธิภาพที่สูงขึ้น
  โดยการมุ่งเม้นที่จะลดต้นทุนการผลิต
  รวมทั้งการส่งมอบผลิตภัณฑ์ที่มีคุณภาพตรงตามความต้องการของลูกค้า

  การส่งออกยังคงเป็นช่องทางการจำหน่ายของบริษัท
  บริษัทมีแผนที่จะดำเนินการเพื่อให้ได้การรับรองคุณภาพ ISO TS 16949
  ซึ่งเป็นสิ่งที่สำคัญในการเข้าสู่อุตสาหกรรมผลิตรถยนต์ และจะมีผลิตภัณฑ์คุณภาพสูงออกสู่ตลาด